Professionele Begrafnis Dienste en Produkte in Suid Afrika
Grobbelaars Begrafnisdienste het ontstaan uit die samesmelting van twee van Pretoria se mees prominente begrafnisondernemers, naamlik Rentmeester Grobbelaars en Kerkstraat Begrafnisse, in 2005. Die samesmelting het tot gevolg dat die kundigheid en ondervinding tot voordeel van ons kliënte is.
Beide firmas se geskiedenis dateer terug na laat 1800 en vroeë 1900. Die Grobbelaar-naam is goed bekend in die begrafnisindustrie, terwyl WH Rogers in 1898 die eerste begrafnisondernemer in Pretoria was.
As begrafnisondernemers is ons bewus van die vertroue in ons gestel.
Een van die mees traumatiese tye in enige mens se lewe is wanneer ‘n geliefde sterf. Die begrafnis vorm ‘n integrale deel van die rouproses. Ons opgeleide en ervare personeel gee om en wil net die beste diens lewer.
(Hoof Uitvoerende Beampte)
Boodskap van die Direkteure
Die een sekere ding is dat geeneen van ons onsterflik is nie. Die afsterwe van ‘n geliefde is altyd traumaties vir die naasbestaandes. Daarom is dit ons ervaring dat mense onvoorbereid en onseker is oor die korrekte prosedures en reëlings is wat gevolg moet word met die afsterwe van hulle geliefde.
Grobbelaars Begrafnisdienste is daar om u die nodige gemoedsrus te gee. Ons fasiliteite is van die beste in die land en ons professionele personeel is 24 uur op bystand. Ons personeel het altesaam 204 jaar ondervinding in hierdie bedryf.
Ons as direksie verbind nie net die maatskappy tot uitmuntende diens in die bedryf nie, maar ook onsself.